Ehedydd coed

Aderyn a rhywogaeth o adar yw Ehedydd coed a adnabyddir hefyd gyda'i enw gwyddonol Lullula arborea; yr enw Saesneg arno yw Wood lark. Mae'n perthyn i deulu'r ehedydd sydd yn urdd y Passeriformes. Dyma aderyn sydd i'w gael yng ngwledydd Prydain, ond nid yng Nghymru. Talfyrir yr enw Lladin yn aml yn L. arborea, sef enw'r rhywogaeth. Nid yw Ehedydd coed yn aderyn mudol yn y gorllewin fel rheol, ond yn y dwyrain mae yn mudo ymhellach i'r de yn y gaeaf. Aderyn brown, tua 13.5 – 15 cm o hyd yw, yn bur debyg i'r Ehedydd o ran ei olwg. Mae'n fwyaf adnabyddus oherwydd ei gân, ac yn aml mae'n codi yn uchel i'r awyr dan ganu, hyd at 100 medr. Nytha mewn coedwigoedd agored, neu rostir gyda choed gwasgaredig. Ar un adeg roedd Ehedydd coed yn aderyn cyffredin trwy Gymru, ond bu gostyngiad mawr yn ei niferoedd yn y cyfnod ar ôl yr Ail Ryfel Byd, hyd nes iddo bron ddiflannu fel aderyn sy'n nythu. Yn y blynyddoedd diwethaf, ymddengys ei fod ddychwelyd yn raddol i rai ardaloedd.